  Майя Бывальцева Туннэ, 10-тӥ шуркынмонэ, Удмуртиысь черкъёсын Ижкарысь Удмуртской ульчаын быремъёс сярысь вӧсяськозы. Кызьы ивортэ Ижысь но Удмуртиысь епархилэн пресс-службаез, службаос Викторин митрополит бакель каремъя ортчозы. Со дыре ик вӧсьчиос сӧсырмемъёс ӝоггес мед бурмозы шуыса вӧсяськозы. Тодэ вайытом, 9-тӥ шуркынмонэ укмыс этажъем коркалэн подъездэз, нырысь-валысь чакланъёсъя, бытовой газ пуштэмен сэрен куашказ. Та дырлы куать быремъёс сярысь тодмо. Улосвылъя МЧС-лэн ивортмэезъя, шимучыр сэрен 32 патеръёс изъянмизы. Пуштонлэсь бервылзэ утялтонэ кӧня ке улосвылъёсысь спасательёс пырисько. Туннэ, 10-тӥ шуркынмонэ, Ижкаре Россиысь МЧС-лэн кивалтӥсез Владимир Пучков вуиз. Юртын улӥсьёсты огдырлы интыян пунктъёсы келязы, тросэз ӵыжы-выжыоссы но тодмооссы тоды кошкизы. Югдур сярысь иворъёсты лыдӟе «Ижкарын 9 этажъем коркалэн подъездэз куашказ» сюжетысь Тегъёс: Мерлык Шимучыръёс Ижкар Удмуртия вӧсьлык  